
महिला, बालबालिका, लैङ्गिक तथा यौनिक अल्पसङ्ख्यक र सामाजिक सुरक्षा मन्त्रालय
बाढी तथा मानवीय संकटसम्बन्धी दैनिक कार्य अपडेट
मिति: २०८३ भदौ २७ गते / 12 September 2026

1. भोटेकोशी बाढी प्रभावित बालबालिकाको अस्थायी संरक्षण
1) भोटेकोशी बाढी प्रभावित बालबालिकाको अस्थायी संरक्षणका लागि ललितपुरको गोदावरी नगरपालिका, ठेचोमा अस्थायी संरक्षण केन्द्र सञ्चालनका लागि तयारी अन्तर्गत Block A को रंगरोगन, फ्लोरिङ, म्याट्रेस, पर्दा, कार्यालय सेटअप तथा विद्युतीय वायरिङ सम्पन्न भएको छ। नेपाल रेडक्रसबाट २० वटा हाइजिन किट प्राप्त भएको छ। बालबालिकालाई राख्नका लागि सम्पूर्ण कोठाहरू तयार भएका छन् भने कार्यालय तयार भई पूर्ण रूपमा सञ्चालनमा आएको छ। 
2) केन्द्रको मुख्य प्रवेशद्वारमा गेट जडान हुनुका साथै शौचालय तथा किचन ब्लक निर्माणको कार्य भईरहेको छ। शौचालय तयार हुन केही समय लाग्ने भएकाले सो समयसम्मका लागि अस्थायी रूपमा मोबाइल शौचालयको व्यवस्थाका लागि ललितपुर महानगरपालिका तथा UNICEF सँग समन्वय भइरहेको छ।
3) [bookmark: _GoBack]गोदावरी नगरपालिकाको समन्वयमा जमिन सम्याउने तथा ग्राभेलिङ गर्ने कार्य भईरहेको छ। साथै, उक्त नगरपालिकाबाट बगैँचा निर्माण तथा सौन्दर्यीकरणका लागि नयाँ फूलहरू ल्याइएको र नेपाल स्काउट्स र LEO स्वयंसेवकहरूले सरसफाइ, बगैँचा विकास र सौन्दर्यीकरणका लागि सहजीकरण गरिरहेका छन्।
2. विपद् प्रभावित क्षेत्रमा विपद् प्रतिकार्य सम्बन्धित कार्य गर्नका लागि अन्तराष्ट्रिय गैरसरकारी संस्थाहरूलाई सहजीकरण
विपद् प्रभावित क्षेत्रमा विपद् प्रतिकार्य सम्बन्धित कार्य गर्नका लागि अन्तराष्ट्रिय गैरसरकारी संस्थाहरूलाई छोटो प्रक्रियाबाट सम्झौता गर्न मिति २०८३ असोज १५ सम्मका लागि समाजकल्याण परिषद्‌बाटै परियोजना सम्झौता गर्न सकिने गरी निर्णय भएअनुसार हालसम्म ११८ वटा संस्थाको १२१ वटा नयाँ परियोजना स्वीकृति (कुल बजेट रू ९७ करोड ८८ लाख १३ हजार ४४९ रुपैयाँ) तथा २ वटा संस्थाको परियोजना संशोधन (कुल बजेट रु. २७ लाख ९४ हजार ७५०) गरिएको छ। नयाँ परियोजना र परियोजना संशोधन गरी कुल बजेट रु ९८ करोड १६ लाख ८ हजार ११९ बराबरको परियोजना विपद् प्रभावित क्षेत्रमा कार्य गर्ने गरी स्वीकृत भएको छ।
3. विपद् प्रभावितहरूलाई विपद् प्रभावित क्षेत्रमा गैरसरकारी संस्थाबाट राहत सामग्री परिचालन
1) अन्तर्राष्ट्रिय गैरसरकारी संस्थाबाट प्राप्त सहयोगः समाज कल्याण परिषद्‌बाट प्राप्त विवरण अनुसार हालसम्म ५६ वटा अन्तर्राष्ट्रिय गैरसरकारी संस्थाले कुल रू. ४१ करोड २६ लाख ३५ हजार ६५३ बराबरको राहत सामग्री सहयोग गरेका छन्। हालसम्म अन्तर्राष्ट्रिय गैरसरकारी संस्थाले नगद रू. ४ करोड ४६ लाख ३२ हजार ६६९ प्रधानमन्त्री दैवी प्रकोप उद्धार कोष र प्रधानमन्त्री राहत कोषमा रकम जम्मा गरेका छन्।
2) राष्ट्रिय गैरसरकारी संस्थाबाट प्राप्त सहयोगः हालसम्म ३५ वटा राष्ट्रिय गैरसरकारी संस्थाले कुल रू. १८ करोड ८४ लाख ३७ हजार ९८८ बराबरको सहयोग गरेका छन्। यसका साथै, राष्ट्रिय गैरसरकारी संस्थाहरूबाट हालसम्म नगद रू. २ करोड ९९ लाख ८ हजार ८१८ प्रधानमन्त्री राहत कोषमा जम्मा भएको छ। 
